b'\n_START_ARTICLE_\nUmberto I. Savojski\n_START_SECTION_\nDru\xc5\xbeina\n_START_PARAGRAPH_\nUmberto je bil sin Amadeja, grofa Maurienne ali Belley.  Njegov brat je bil \xc5\xa1kof Oton Belley. Umberto je ustanovitelj dinastije znane kot Savojci. Za\xc4\x8detki te dinastije niso znani, vendar naj bi predniki Umberta pri\xc5\xa1li bodisi iz Sa\xc5\xa1ke, Burgundije ali Provanse. Umberto naj bi bil tesno povezan z Rudolfom III. Burgundskim , zato je verjetno, da je bila njegova dru\xc5\xbeina burgundska in izvirajo bodisi od vojvod Vienne , ali iz burgundske plemi\xc5\xa1ke dru\xc5\xbeine (kot so Guigonids, predniki grofov Albon). _NEWLINE_Umberto je najprej pridobil ozemlja okoli Belleya in v grofiji Sermorens , preden je pridobil ozemlja v Aosti in Valaisu.\n_START_SECTION_\nUmberto in imperij\n_START_PARAGRAPH_\nPo smrti Rudolfa III. (1032) je Umberto I. prisegel zvestobo cesarju Konradu II..  Podprl ga je v njegovih akcijah proti Odu II., grof Blois in nad\xc5\xa1kofu Aribertu Milanskem . V zameno ga je imenoval za grofa Savojskega in mu podelil posesti Maurienne, Chablais in morda Tarentaise . Ta cesarska ozemlja zvestemu podporniku so varovala klju\xc4\x8dne prelaze preko Alp, nadzor nad trgovine med Italijo in ostalo Evropo, in so bila stoletja jedro mo\xc4\x8di Savojcev.\n_START_SECTION_\nSmrt\n_START_PARAGRAPH_\nZa Umberta pogosto pravijo, da je umrl okoli leta 1047 / 48 v Hermillonu, mestu v regiji Maurienne v dana\xc5\xa1nji Savoji v Franciji.  V zadnjem \xc4\x8dasu je bilo re\xc4\x8deno, da je umrl leta 1042.  Pokopan naj bi bil v stolnici Saint Jean de Maurienne.'